***2010: Året vi får kontakt*** (originaltittel: *2010: The Year We Make Contact*) er en amerikansk science fiction- og mysteryfilm fra 1984 regissert og produsert av Peter Hyams. Filmen handler om en amerikansk-sovjetisk ekspedisjon som sendes til Jupiter for å undersøke hva som skjedde med romskipet Discovery ni år tidligere. Ekspedisjonen skjer samtidig med at det er økende spenning mellom de to supermaktene. *2010* er en oppfølger til *2001: En romodysse*. Hovedrollen spilles av Roy Scheider, mens sentrale biroller spilles av John Lithgow, Helen Mirren, Bob Balaban, Keir Dullea og Douglas Rain. 

Filmen er basert på Arthur C. Clarkes roman *2010: Odyssey Two* (1982), som ble skrevet som en oppfølger til 2001.

Handling
--------

Mens jorden trues med atomkrig planlegger NASA en ekspedisjon ut i verdensrommet, blant annet for å undersøke hva som egentlig hendte med romskipet Discovery da det havarerte 9 år tidligere etter at datamaskinen ombord gikk amok. Romskipet har siden gått i bane rundt en av Jupiters måner, men snart registrerer de at Discovery er i ferd med å trekkes ujevnt mot Jupiter. Men amerikanerne havner i en kinkig posisjon når de oppdager at russerne ligger langt foran og vil nå frem før dem. Landene som er på randen av krig, må samarbeide. Det inngåes en avtale om at amerikanske forskere får være med romskipet Leonov, mot at ingen informasjon om hva HAL 9000 oppdaget blir holdt tilbake. Etterhvert som de nærmer seg Jupiter begynner en lang rekke uforklarlige ting å skje. Kan de stole på HAL 9000? Er Dave Bowman egentlig død? Og hva er i ferd med å skje på Jupiter?

Om filmen
---------

### Publikum og økonomi

*2010* innbrakte 40 millioner dollar på kino i USA og ble den 17. mest innbringende filmen på amerikansk kino i 1984.

Produksjonskostnadene var på 28 millioner dollar.

### Anmelderne

Den fikk blandet mottakelse fra kritikerne, noe som gjenspeiles i at den har fått 65 % på Rotten Tomatoes.

Både *VGs*, *Dagbladets* og *Dagsavisens* anmelder gav den terningkast fire.

### Priser og mominasjoner

Den vant en Hugo Award og ble nominert til fem Oscar og tre Saturn Awards.

I rollene
---------

* Roy Scheider: Dr. Heywood Floyd
* John Lithgow: Dr. Walter Curnow
* Helen Mirren: Tanya Kirbuk
* Bob Balaban: Dr. R. Chandra
* Elya Baskin: Maxim Brajlovsky
* Madolyn Smith: Caroline Floyd
* Keir Dullea: David Bowman
* Dana Elcar: Dimitri Moisevitch
* Douglas Rain: HALs stemme

Referanser
----------

1. ↑  «2010 (1984) - Box Office Mojo». *www.boxofficemojo.com* **(engelsk)**. Besøkt 13. august 2018.
2. ↑  «Top 1984 Movies at the Domestic Box Office». *The Numbers*. Besøkt 7. januar 2020.
3. ↑   .  Manglende eller tom `|tittel=` (hjelp)
4. ↑  «2010». *Rotten Tomatoes* **(engelsk)**. Besøkt 7. januar 2020.
5. ↑  «2010». *www.filmfront.no*. Besøkt 13. august 2018.
6. ↑   .  Manglende eller tom `|tittel=` (hjelp)

Eksterne lenker
---------------

* (en) *2010: Året vi får kontakt* på Internet Movie Database Rediger på Wikidata

* (no) *2010: Året vi får kontakt* hos Filmfront Rediger på Wikidata

* (sv) *2010: Året vi får kontakt* i Svensk Filmdatabas Rediger på Wikidata

* (da) *2010: Året vi får kontakt* i Danmark Nationale Filminstitut Rediger på Wikidata

* (en) *2010: Året vi får kontakt* på AllMovie Rediger på Wikidata

* (fr) *2010: Året vi får kontakt* på Allociné Rediger på Wikidata

* (nl) *2010: Året vi får kontakt* på MovieMeter Rediger på Wikidata

* (en) *2010: Året vi får kontakt* på Turner Classic Movies Rediger på Wikidata

* (en) *2010: Året vi får kontakt* på Rotten Tomatoes Rediger på Wikidata

* (en) *2010: Året vi får kontakt* på Metacritic Rediger på Wikidata